CELEX: 32015R1576
Language: lv
Date: 2015-07-06 00:00:00
Title: Komisijas Deleģētā regula (ES) 2015/1576 (2015. gada 6. jūlijs), ar ko groza Regulu (EK) Nr. 606/2009 attiecībā uz dažām vīndarības metodēm un Regulu (EK) Nr. 436/2009 attiecībā uz minēto metožu ierakstīšanu vīna nozares reģistros

23.9.2015   
            
            
               LV
            
            
               Eiropas Savienības Oficiālais Vēstnesis
            
            
               L 246/1
            
         KOMISIJAS DELEĢĒTĀ REGULA (ES) 2015/1576
   (2015. gada 6. jūlijs),
   ar ko groza Regulu (EK) Nr. 606/2009 attiecībā uz dažām vīndarības metodēm un Regulu (EK) Nr. 436/2009 attiecībā uz minēto metožu ierakstīšanu vīna nozares reģistros
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 75. panta 2. punktu un 3. punkta g) apakšpunktu un 147. panta 3. punkta e) apakšpunktu,
   tā kā:
   
               (1)
            
            
               Saskaņā ar Komisijas Regulas (EK) Nr. 606/2009 (2) 3. pantu atļautās vīndarības metodes ir noteiktas minētās regulas IA pielikumā. Starptautiskā Vīnkopības un vīna organizācija (OIV) ir pieņēmusi rezolūcijas, ar kurām atļauj izmantot trīs jaunas vīndarības metodes. Lai ņemtu vērā tehnisko attīstību un Savienības ražotājiem pavērtu tādas pašas iespējas, kādas ir trešo valstu ražotājiem, Savienībā būtu jāatļauj minētās jaunās vīndarības metodes ar OIV noteiktajiem lietošanas nosacījumiem.
            
         
               (2)
            
            
               Dažas vīndarības metodes ir īpaši pakļautas krāpnieciskas izmantošanas riskam, un tām ir jābūt ierakstītām reģistros saskaņā ar Komisijas Regulas (EK) Nr. 436/2009 (3) 41. pantu. Šā iemesla dēļ reģistros būtu jāieraksta trīs jaunās vīndarības metodes, proti, vīnu apstrāde, lietojot membrānu tehnoloģiju apvienojumā ar aktivēto ogli, polivinilimidazola/polivinilpirolidona kopolimērus un sudraba hlorīdu, no kuriem pēdējās divas vielas lieto kā pārstrādes palīglīdzekļus.
            
         
               (3)
            
            
               Tāpēc Regula (EK) Nr. 606/2009 un Regula (EK) Nr. 436/2009 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Grozījumi Regulā (EK) Nr. 606/2009
   Regulas (EK) Nr. 606/2009 IA pielikumu groza saskaņā ar šīs regulas pielikumu.
   2. pants
   Grozījumi Regulā (EK) Nr. 436/2009
   Regulas (EK) Nr. 436/2009 41. panta 1. punkta pirmo daļu papildina ar šādiem punktiem:
   
               “x)
            
            
               apstrāde, lietojot membrānu tehnoloģiju apvienojumā ar aktivēto ogli;
            
         
               y)
            
            
               polivinilimidazola/polivinilpirolidona kopolimēru lietošana;
            
         
               z)
            
            
               sudraba hlorīda lietošana.”
            
         3. pants
   Stāšanās spēkā
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 6. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).
   
      (3)  Komisijas 2009. gada 26. maija Regula (EK) Nr. 436/2009, ar ko paredz sīki izstrādātus noteikumus Padomes Regulas (EK) Nr. 479/2008 piemērošanai attiecībā uz vīna dārzu reģistru, obligātajiem paziņojumiem un informācijas vākšanu vīna tirgus uzraudzībai, kā arī vīna produktu pārvadājumu pavaddokumentiem un vīna nozarē veicamo uzskaites reģistrāciju (OV L 128, 27.5.2009., 15. lpp.).
   
      PIELIKUMS
      Regulas (EK) Nr. 606/2009 IA pielikumu groza šādi:
      
                  1)
               
               
                  tabulai pievieno šādu 53., 54. un 55. rindu:
                  
                              1
                           
                           
                              2
                           
                           
                              3
                           
                        
                              Vīndarības metodes
                           
                           
                              Izmantošanas nosacījumi
                           
                           
                              Izmantošanas ierobežojumi
                           
                        
                              “53
                           
                           
                              Vīnu apstrāde, lietojot membrānu tehnoloģiju apvienojumā ar aktivēto ogli, lai samazinātu pārmērīgu 4-etilfenola un 4-etilgvajakola daudzumu
                           
                           
                              Vīniem un ievērojot 19. papildinājumā paredzētos nosacījumus
                           
                           
                               
                           
                        
                              54
                           
                           
                              Polivinilimidazola/polivinilpirolidona (PVI/PVP) kopolimēru lietošana
                           
                           
                              Misām un vīniem un ievērojot 20. papildinājumā paredzētos nosacījumus
                           
                           
                              Ne vairāk kā 500 mg/l (kad vielu pievieno misai un vīnam, tās kopējais daudzums nedrīkst pārsniegt 500 mg/l)
                           
                        
                              55
                           
                           
                              Sudraba hlorīda lietošana
                           
                           
                              Vīniem un ievērojot 21. papildinājumā paredzētos nosacījumus
                           
                           
                              Ne vairāk kā 1 g/hl, atliekas vīnā < 0,1 mg/l (sudrabs)”
                           
                        
            
                  2)
               
               
                  pievieno šādu 19., 20. un 21. papildinājumu:“
                     19. papildinājums
                     
                        Prasības vīnu apstrādei, lietojot membrānu tehnoloģiju apvienojumā ar aktivēto ogli, lai samazinātu pārmērīgu 4-etilfenola un 4-etilgvajakola daudzumu
                     
                     Apstrādes mērķis ir samazināt mikrobioloģiskas izcelsmes 4-etilfenola un 4-etilgvajakola daudzumu, kas izraisa organoleptiskus trūkumus un nomāc vīna aromāta nianses.
                     Prasības
                     
                                 1.
                              
                              
                                 Atbildība par apstrādes veikšanu jāuzņemas vīndarim vai kvalificētam tehniskajam speciālistam.
                              
                           
                                 2.
                              
                              
                                 Apstrāde jāieraksta reģistros, kas minēti Regulas (ES) Nr. 1308/2013 147. panta 2. punktā.
                              
                           
                                 3.
                              
                              
                                 Lietotajām membrānām jāatbilst Regulas (EK) Nr. 1935/2004 un Regulas (ES) Nr. 10/2011 prasībām, kā arī valstu noteikumiem, kas pieņemti tās īstenošanai. Tām jāatbilst OIV publicētā Starptautiskā Vīndarības kodeksa prasībām.
                              
                           
                  
                     20. papildinājums
                     
                        Prasības attiecībā uz polivinilimidazola/polivinilpirolidona (PVI/PVP) kopolimēriem
                     
                     PVI/PVP lietošanas mērķis ir novērst defektus, kas radušies pārāk augsta metāla satura dēļ, un samazināt nevēlami augstu metālu koncentrāciju.
                     Prasības
                     
                                 1.
                              
                              
                                 Kopolimēri ir jālikvidē, filtrējot vēlākais divu dienu laikā pēc to pievienošanas, ņemot vērā piesardzības principu.
                              
                           
                                 2.
                              
                              
                                 Duļķainu misu gadījumā kopolimērs ir jāpievieno ne agrāk kā vismaz divas dienas pirms filtrēšanas.
                              
                           
                                 3.
                              
                              
                                 Atbildība par apstrādes veikšanu jāuzņemas vīndarim vai kvalificētam tehniskajam speciālistam.
                              
                           
                                 4.
                              
                              
                                 Apstrāde jāieraksta reģistros, kas minēti Regulas (ES) Nr. 1308/2013 147. panta 2. punktā.
                              
                           
                  
                     21. papildinājums
                     
                        Prasības attiecībā uz sudraba hlorīdu
                     
                     Sudraba hlorīdu lieto vīnu apstrādei, lai novērstu ar fermentāciju un uzglabāšanu saistītas neparastas smakas (ko izraisa reducēšanās reakcijas, kurām raksturīga sērūdeņraža un tiolu klātbūtne).
                     Prasības
                     
                                 1.
                              
                              
                                 Atbildība par apstrādes veikšanu jāuzņemas vīndarim vai kvalificētam tehniskajam speciālistam.
                              
                           
                                 2.
                              
                              
                                 Apstrāde jāieraksta reģistros, kas minēti Regulas (ES) Nr. 1308/2013 147. panta 2. punktā.
                              
                           
                                 3.
                              
                              
                                 Ar sudraba hlorīdu, ko pievieno vīnam, ir jāapstrādā inerts nesējs, piemēram, kīzelgūrs (diatomīta zeme), bentonīts, kaolīns u. c. Nogulsnes jāizvada ar atbilstošu fizikālu procedūru, un to apstrāde ir jāveic specializētai nozarei.
                              
                           ”